Imtella' Awwissu 18, 2020 - Aġġornata 18 Ta' Awwissu, 2020 5:18pm Il-Partit Nazzjonalista qal li l-Gvern għandu jgħin lis-self employed u ma jħallihomx waħedhom quddiem id-diffikultajiet ġodda li qed jiffaċċjaw. Fi stqarrija, il-kelliem tal-Oppożizzjoni għas-Self Employed Edwin Vassallo qal li dawk li jaħdmu għal rashom jew self-employed li jimpjegaw lill-ħaddiema qed jaraw li d-dħul tagħhom qed jonqos. Għalhekk il-kelliem Nazzjonalista qed jgħid li l-Gvern huwa fid-dmir li jgħinhom sabiex wara din l-imxija s-self employed jibqgħu jaħdmu u joħolqu x-xogħol.